
Kroatio - la 28a membroŝtato de Eŭropa Unio! 

Rijeka invitas al Eŭropa Esperanto-Kongreso en 2014! 

En Koreio aperis la korea „Hlapic“ 

Paŝoj por kandidatigo de Zagrebo por gastigo de 
Universala Kongreso de Esperanto 



Karaj legantoj 


Sur la titolpaĝo vi trovas la pentraĵon 
de Ferdinand Hodler, granda svisa pentristo 
kaj patro de Hector Hodler, la fondinto 
de Universala Esperanto-Asocio el 1908. 
Ni publikigas ĝin ekskluzive, kiel raraĵon. 
La pentraĵon cedis al ni ties posedanto 
Umjetniĉka galerija/Artgalerio el Sarajevo. 
La galerio distribuas tiun pentraĵon sur siaj 
bildkartoj. La galerio en 2013 estas fermita, la 
pentraĵo de Ferdinand Hodler estas gardata 
en kelo. 

Kion kroataj esperantistoj faris en 
2013? 

Ni komencis la jaron per la bona signo, 
per la premio al Zdravko Seleŝ el Burdevac 
atribuita en Rusio okaze de Zamenhof-tago 
2012 de la eldonejo Impeto. Seleŝ ricevis la 
trian premion pri la konkurso pri recenzo de 
la verko de Mikaelo Bronŝtejn. Li verkis 
la recenzon pri la verko Urbo Goblinsk 
por Renkontiĝo de verkistoj en Hraŝĉina 
okaze de la gastado de la verkisto Bronŝtejn 
en Kroatio. La titolo de la recenzo estis La 
nova realismo de Mikaelo Bronŝtejn aŭ eta 
traktado pri leganto. 

La jaro 2013 estas en la kroata kulturo 
konsiderata kiel „la jaro de Hlapiĉ“, ĉar 
tiu grava infanlibro de verkistino Ivana 
Brliĉ-Mazuraniĉ aperis en 1913 kaj atingis 
centj ariĝon en 2013. 

Vesna Radoŝeviĉ, bibliotekistino en 
la zagreba biblioteko Travno organizis be- 
lan ekspozicion de pentraĵoj elektitaj el ĉ. 
130 eledonoj de Hlapiĉ. En la ekspozicio 
trovis lokon ankaŭ la pentraĵoj eldonitaj en 
Azio per Esperanto. La kroata TV elsendis 
programeron pri la ekspozicio kaj apartan 
akcenton donis al la japana tradukisto 
Sekoguchi Ken kaj liaj genepoj kiuj inspiris 
la tradukadon. Sekve de la ekspozicio Ivan 
Ŝpoljarec gvidas Esperanto-kurson por ge- 
lemantoj - biblioteksitoj en la biblioteko 
Travno kaj Divo Pulitika por studentino en 
Studenta Esperanto-Klubo. 

Instruista fakultato en Petrinja invi- 
tis la 29an de januaro 2013 Spomenka 
Ŝtimec por prelegi pri Hlapiĉ en Azio per 
la Esperanta traduko. La invitinto estis d-ro 
Berislav Majhut, fakulo pri la verkaro de 
Ivana Brliĉ-Mazuraniĉ kaj kompilinto de 
ŝiaj kolektitaj verkoj. Per bildoj helpis pri la 
prelego Nataŝa Dorosuliĉ, prezidantino de 
Esperanto-Societo Sisak. 

Kroata Unuiĝo de Nevidantaj Espe- 
rantistoj eldonis la sonan numeron de 
Tempo, el la decembra numero de Tempo. 

Esperanto-Societo el Sisak invitis 
al diskutoj pri statutŝanĝoj kaj la 2an de 
febmaro en Ŝisak renkontiĝis reprezentantoj 
el Durdevac, Bjelovar, Velika Gorica kun 
la reprezentanto de Unuiĝo de prelegantoj 
de Esperanto por viglaj diskutoj. 

Komisiono pri statuto de Kroata Espe- 
ranto-Ligo (Vjekoslav Morankiĉ, Davor 


Klobuĉar kaj Sreĉko Raduloviĉ) kolektadis 
opiniojn pri statutŝanĝoj kaj transdonis ilin al 
Prezidantaro de KEL sen unueca opinio ene de 
la komisiono. Dum tiu laboro multaj kroataj 
esperantistoj estis elmetitaj al la lavango 
de disputaj diskutoj. Fine la Jarkunveno de 
Kroata Esperanto-Ligo per la asemblea decido 
ŝanĝis la Statuton, akceptante du novŝanĝitajn 
artikolojn. 

Esperanto Societo Rijeka aktivigis 
siajn membrojn por partopreni, samkiel en 
la antaŭaj jaroj, en la populara kamavalo de 
Rijeka kiel Esperanto-Kompanio Pazdroĉ. 
Esperantistoj paradis tra Rijeka la lOan de 
febmaro 2013. 

E1 Rijeka venis al ni bela informo: 
esperantistoj de Rijeka aktivas por gastigi en 
julio 2014 en sia urbo Eŭropan Esperanto- 
Kongreson. Kroataj esperantistoj estas invi- 
tataj partopreni en tiu aranĝo por sperti iom 
da intemacia etoso kaj plibonigi siajn lingvajn 
lertecojn. 

Dum la tuta duonjaro 2013 Esperanto- 
Societo „Tibor Sekelj 64 kun prezidantino 
Mea Bombardelli okazigis prelegojn la 
unuan merkredon ĉiumonate. Pri la unua 
laborjaro raportas prezidantino de la societo 
Mea Bombardelli. 

A1 Hirosima Esperanto-Centro KEL 

sendis bondezirojn okaze de la 8a de marto 
2013. La mesaĝoj de diversaj mondopartoj 
estis ekszpozicitaj en la urbodomo de Hiro- 
sima de la 8a ĝis la 22a de marto 2013. 

Judita Rey Hudeĉek prelegis en urba 
biblioteko Sisak pri Tibor Sekel[ la 13an 
de febmaro 2013 kaj Spomenka Ŝtimec pri 
„Hlapiĉ en Azio“ samloke la 26-an de marto. 
Tiutage forpasis nia kara membro D-ro Josip 
Vranĉiĉ. 

Josip Pleadin anoncis la aperon de nova 
libro de Tibor Sekelj, realigota per intemacia 
tradukteamo. 

Roza Brletiĉ-Viŝnjiĉ instmis komen- 
cantan kurson por la membroj de Kroata 
Fervojista Esperanto-Asocio. En junio 3 
kursanoj ricevis diplomojn. 

Esperanto-Societo Estonteco el Kri- 
zevci omaĝis al la morto-tago de Zamenhof 
per programo pri holokausto kiun prezentis 
gimnaziano Filip Crikvenĉiĉ el Varazdin 
kun Spomenka Ŝtimec kunlabore kun la 
urba biblioteko de Krizevci, la 1 lan de aprilo 
2013. 

Turisma Asocio de Hrvatska Kostaj- 
nica okazigis programon honore al sia sam- 
urbanino, esperantistino Antonija Joziĉiĉ, 
en la loka hotelo la 19an de aprilo 2013. 
Instmistino Antonija Joziĉiĉ esperantigis la 
verkon Konfeso de verkistino Milka Pogaĉiĉ 
kaj publikigis ĝin en Kostajnica 1913 en la 
loka presejo Vugrin. Per la esperanta traduko 
la verko aperis en Cinio, en Ŝanhajo en 1931. 
Kroata TV raportis pri la centa jubileo de 
la eldono en la elsendo de Bonan matenon, 


Kroatio/Dobro jutro Hrvatska. La elsendon 
prizorgis ĵumalistino Larisa Ostojiĉ. Pri 
Antonija Joziĉiĉ teatris instmistinoj el Hrvat- 
ska Kostajnica Ines Konjevod kaj Mirela 
Bartoliĉ. Pri Antonija parolis heredintino 
Milkica Lukiĉ. Fragmenton de la ĉina tra- 
duko legis Marin Mikuliĉ. Enkondukis la 
programon Judita Rey Hudeĉek. 

Lige al la centa jubileo de Hlapiĉ, 
Centro por infana literaturo/Centar za 
djeĉju knjigu okazigis en Zagrebo la 24an 
de aprilo prezenton de la ĉina Hlapiĉ. Pri 
Esperanto parolis al la infana publiko Judita 
Rey Hudeĉek, el la ĉina Hlapiĉ legis Marin 
Mikuliĉ. 

Ministerio pri kulturo reduktis 
niajn regulajn rimedojn al 20.000 kn. 
La Ministerio aprobis por Tempo 5.000 
kn. Ministerio aprobis subvencion al 
Renkontiĝon de verkistoj okazonta de 13- 
15a de septembro en Hraŝĉina de 10.000 kn. 
Ministerio aprobis por prezento de Hlapiĉ 
dum la Universala Esperanto-Kongreso en 
Rejkjaviko subvencion por flugbileto. Helpis 
por la sama programo Nacionalna zaklada 
za razvoj civilnog druŝtva/Nacia fondaĵo 
por evoluo de la civila socio. 



Saluton el la Strato Marinko Gjivoje sur 
la insulo Korcula. Fotis Maja Kuŝan. 


En la pasintaj monatoj pri inventario 
plurfoje kunsidis membroj de inventaria 
komisiono D-ro Zlatko Hinŝt, Bojana 
Duriĉiĉ. A1 la komisiono aliĝis en 2013 

Dalibor Ŝeatoviĉ. 

Plurajn kunsidojn havis Kontrolkomitato 
konsisitanta el AntoJMlinar, Roza Brletiĉ- 
Viŝnjiĉ kaj Stjepan Zarina. La Prezidantaro 
havis tri kunsidojn, la 9an de febmaro, la 
13an de aprilo kaj la 18an de majo 2013. 

Jerusalemo gastigis la 7an Azian kon- 
greson de Esperanto. Neniu esperantisto el 
Kroatio partoprenis. 

La 19an de majo kataluna TV elsendis 
programon La Universalaj Lingvoj. La pro- 
gramon kreis nia membro Kaja Farzsky kun 
sia kataluna amiko Carles. En la elsendo 
Kaja kaj Carles kuiras, muzikas, parolas pri 
Esperanto, pri Kroatio. Ne mankis reklamo 
por la kroata spico Vegeta. Ni publikigas la 

Eŭropa Esperanto-Kongreso 

en Rijeka 


barcelonan foton pri Kaja kaj Carles de Filip 
Farszky. 

Departamento Krapinsko-zagorska 

aprobis 3.000 kn por meteorita festo en 
Hraŝcina la 25-an de majo en kiu gastis la 
fakuloj por Hlapiĉ, universitataj profesoroj 
d-roj Vinko Breŝiĉ kaj Berislav Majhut. 
Kroate legis fragmentojn el la libro aktorino 
Barbara Rocco, perse legis Monem Farhud, 
koree legis Wi Son-Ok, ĉine legis Marin 
Mikuliĉ. Enkonduke parolis Judita Rey 
Hudeĉek. Kvindeko da personoj ĉeestis. 
Kunfinancis Komunumo Hraŝĉina, kiu la 
programon pri meteorito de Kroata Espe- 
ranto-Ligo elektis ekde la jaro 2012 por sia 
tago de la komunumo. 

La zagreba biblioteko Stagliŝĉe gasti- 
gis la programon pri Hlapiĉ la 28an de 
majo 2013. Prelegis Spomenka Ŝtimec. En 
Esperanto Hlapiĉ prezentis Nevenka Imbert, 
en la ĉina Marin Mikuliĉ. 

La jarkunveno de Kroata Esperanto- 
Ligo okazis la 8-an de junio 2013 en nia 
estonta strato, en Vodnikova 12, Centar za 
strane jezike/Centro por fremdaj lingvoj. 
Interesitaj asembleanoj povis post la asembleo 
viziti niajn ejojn en Vodnikova 9. 

Kiel progresas repagoj de kreditoj por 
Vodnikova 9, bonvolu vidi en la rubriko pri 
Vodnikova ĉi-numere. 

Nian gazeton Tempon dum la unua 
jarduono helpis per financa kontribuo 51 
membroj kiuj enpagis sume 3.235 kn. 

Dum la unua parto de la jaro jarkuvenis 
Esperanto-Societo Bjelovar, Esperanto- 
Societo Sisak, Unuiĝo de Zagrebaj Espe- 
rantistoj kaj Unuiĝo de prelegantoj de 
Esperanto. 

Jen somero antaŭ ni. 

Pluraj membroj preparas sian vojaĝon al 
Rejkjaviko. 

Esperanto-grupo kadre de Asocio 
por la rusa lingvo kaj kulturo, gvidata de 
Mato Ŝpekuljak anoncis someran kurson de 
Esperanto en sia sidejo en Amruŝeva 13. 

Esperanto-Societo Sisak invitas al 
Boatado sur la rivero Kupa. 

Dokumenta Esperanto-Centro invitas 
al Esperanto-Somerumado en Prviĉ. 

Septembra programo de niaj membroj 
estis jene anoncita: 

Esperanto-Societo Trixini invitas al 
Hraŝĉina, la 14an de septembro 2013 al 
Renkontiĝo de verkistoj, kun la gastino 
Achtar Etemadi, tradukistino de Hlapiĉ el 
Teherano. 

Josip Pleadin invitis al Bjelovar en 
septembro al la Esperanto-programo de la 
Tagoj de la urbo Bjelovar. 

Vanja Radovanoviĉ kaj Viŝnja Bran- 
koviĉ invitas al Montkabana Renkontiĝo 
en Slavonio, sur monto Papuk 26-29a de 
septembro 2013. 

La venonta Tempo aperos en aŭtuno 
dank’ al la subvencio por Tempo al Espe- 
ranto-Societo Trixini en Hraŝĉina. 

Kiam vi havos tiun ĉi numeron de 
Tempo en viaj manoj, Kroatio estos la 28 
ŝtato de Eŭropa Unio! Dankon al la geamikoj 
kiuj sendis al ni multajn bondezirojn. La nova 
paĝo en nia historio turniĝas. 

Ankaŭ kiel eŭropanoj - ne forgesu ke 
Esperanto vivas de via energio! 

Havu agrablan someron! 


S. Ŝtimec 


Inter la 6-a kaj 11-a de julio 2014 
okazos en Rijeka la 10-a kongreso de 
EŭropaEsperanto-Unio.EŭropaEsperanto- 
Unio estas organizaĵo de Esperanto-asocioj 
en Eŭropa Unio kaj ekde tiu ĉi jaro Kroatio 
fariĝis ĝia regula membro. EEU havas 
siajn kongresojn ĉiun duan jaron kaj nun ĝi 
decidis okaze de eniro de Kroatio en EU- 
membrecon okazigi sian kongreson ĉe ni 
bonvenigante tiel nian landon en la familio 
de eŭropaj landoj. 

Ni antaŭvidas ĉirkaŭ 300 partoprenantojn el trideko da eŭropaj 
landoj kaj gastojn ankaŭ el aliaj. La estraro de EEU difinis la kngresan 
temon: Justa Europo kun justaj lingvaj rilatoj, pli racia demokratia 
komunikado. 

La lokan organizon transprenis Organiza Komitato en kiu estas tri 
membroj de E-societo el Rijekakaj du de EEU. Okazis jampluraj lokaj 
kontaktoj. La kongreson oficiale invitis la urbestro de Rijeka, Vojko 
Obersnel kaj la urbestraro certigis la kongresejon: Kulturdomon de 
Rijeka. Okazis ankaŭ interparolo kun la reprezentanto de la Regiono 
Promorsko-Goranska kiu estos unu el la sponsoroj. Estas ankaŭ 
rezervitaj pluraj hoteloj. 

Detaloj por la aliĝo estos je dispono aŭtune kiam ekfunkcios 
aparta reta paĝaro de la kongreso. 

Ni invitas ĉiujn esperantistojn de Kroatio pripensi sian 
partoprenon, ĉar eŭropaj kongresoj havas aparte interesajn prelegojn, 
forumojn, rondotablojn pri la planoj kaj strategioj de eŭropaj 
esperantistoj en Eŭropa Unio. Ankaŭ la kulturaj aranĝoj riĉos kaj 
same la ebloj ekskursi en la ĉirkaŭaĵo. 

Tujan kontaktoj ĉe: eeu@europo.eu 

La paĝaro de EEU: www.europo.eu kie vi povas legi ankaŭ 
monatan revuon: Eŭropa Bulteno. 

Zlatko Tiŝljar, sekreatrio de EEU 



En aprilo 2013 en Rijeka estis malfermita la moskeo en la 
formo de konko, kiun konceptis granda kroata skulptisto 
Duŝan Dzamonja. Fotis Damir Morankiĉ 

Picasso kaj Caravaggio en Zagrebo 


, 


Por honori eniron 
de Kroatio al Ehropa 
Unuio la 1-an de julio 
2013, Zagrebo gastigas du 
monde gravajn pentristojn. 

Kloviĉevi dvori gastigas de 
la 23 a de marto ĝis la 7a de 
julio 2013 eĉ 56 pentraĵojn 
kaj skulptaĵojn de Pablo 
Picasso (Malaga, Hispanio 
1881 - Mougins, Francio 
1973). Li estas konsiderata 
la plej granda pentristo 
de la dudeka jarcento, fondinto de kubismo. Kiel 
skulptisto kaj grafikisto li signis la arton de la 
dudeka jarcento. Plurajn el liaj pentraĵoj inspiris la 
kroatdevena artistino Dora Maar, akompanintino 
de Picasso dum multaj jaroj. Ŝi estis naskita en 
Argentino, kien elmigris ŝia patro, kroata arkitekto. 

Dora Maar posedis aron da verkoj de Picasso 


kaj mem atestis kiel fotistino pri la kreado de liaj 
multaj verkoj, interalie la fama verko Guernica. 
(Estas kurioze, ke la heredintoj de Dora Maar vivas 
en Ivaniĉgrad.) La verkoj de la senrivala pentristo 
Picasso elmontrataj en Kloviĉevi dvori prezentas 
lian kompletan kreadon de la fruaj verkoj, esploradon 
de Afriko, klasikan periodon, surrealismon kaj la 
lastajn pentraĵojn. 

Vespermanĝo en Emaus, la verko de la 
plej fama geniulo de la baroka epoko en Italio, 
Michelangelo Merisi da Caravaggio gastas en 
la Zagreba Muzej za umjetnost i obrt / Muzeo por 
arto kaj metio. La gastado de la fama pentraĵo el la 
Pinacoteca de Brera el Milano estas la donaco de 
Itala Respubliko al Respubliko Kroatio okaze de la 
eniro en EU. 

Tiel Zagrebo honore al la eniro de Respubliko 
Kroatio al al EU spertas artistan etoson de grandaj 
mondaj muzeoj kiaj estas pariza kaj milana. 

S. Ŝ. 



Novaj kotizoj por membroj de KEL 


Membroj de Kroata Esperanto-Ligo (societoj kaj 
kluboj) dum jaroj pagadis 5 kn por ĉiu sia membro por 
la jara kotizo al KEL. 

Dum sia kunsido la 9an de februaro 2013 la 
Prezidantaro de KEL akceptis decidon per kiu estas fik- 
sita la nova kotizo: 16,00 kn jare por anoncita membro de 
la asocio. Tiu ĉi decido ekvalidas tuj post la akcepto. 

Klarigo: Kroata Esperanto-Ligo estas membro 
de Universala Esperanto-Asocio kaj de Eŭropa Espe- 
ranto-Asocio. Kroata Esperanto-Asocio devas pagadi 


jarkotizon al ambaŭ asocioj kaj tiuj estas la jenaj: 

A1 UEA 0,62 eŭroj x 7,55 kn = 4,68 kn por ĉiu membro. 
A1 EEU 0,50 eŭroj x 0,7,55 = 3,78 por ĉiu membro. 
Entute por Universala kaj Eŭropa Asocioj 8,46 kn. Ni 
rondigis la sumon al 8,50 kn por ĉiu aligita membro. 

E1 la kotizo por ĉiu membro restus por KEL 7,50 kn por 
ĉiu aligita membro. 

Sume: 16 kn por ĉiu anoncita membro de asocio 
al Kroata Esperanto-Ligo. 

/. R. H. 



Fotis 
Damir Makloĉ 

Hlapiĉ en la korea lingvo 



En urbo Pusano en aprilo 2013, ĝuste por honori la 
naskiĝtagon de Ivana Brliĉ-Mazuraniĉ la 18an de aprilo, 
aperis Mirindaj aventuroj de metilemanto Hlapiĉ. La korean 
tradukon el la esperantlingva traduko prizorgis Ombro Jang, 
nia kunlaboranto kun kiu ni jam kunlaboris en 2012 per la 
eldono de la korea traduko de Tibor Sekelj Kumauaua - filo 
de la ĝangalo. La plena nomo de la tradukisto estas JANG 
Jeong-Ryeol. La desegnistino de la korea Hlapiĉ estas LEE 
Da-jeong. La unuan publikan prezenton de la korea libro faris 
oficistino de la Ambasadejo de Koreio en Zagrebo Wi Son- 
ok. 

Ni dankas la eldonon al la tradukisto Ombro, kiu trovis 
la eldonejon Sanzini en sia urbo Pusano. La korea libro 
estos prezentota dum la Universala Kongreso de Esperanto 
en Rejkjaviko. 

S. Stimec 


"Hlapiĉ"por blindaj esperantistoj 


Kroata Unuiĝo de Nevidantaj Esperantistoj - KUNE decidis 
okaze de la centa jubileo de Mirindaj aventuroj de metilernanto Hlapiĉ 
eldoni la sonan version de la esperantlingva Ĥlapiĉ sur kompaktdisko, 
en traduko de Maja Tiŝljar. 


Oni planas eldoni kompaktdiskon per la helpo de Unuiĝo de 
zagrebaj esperantistoj. Voĉlegas Spomenka Ŝtimec. KUNE ŝatus 
havi la esperantlingvan Hlapiĉ ĝis la Intemacia Kongreso de Blindaj 
Esperantistoj en Bulgario en somero 2013. 


A.K. 



Ivana Brliĉ-Mazuraniĉ 


MIRINDAJ AVENTUROJ 
DE METILERNANTO HLAPIĈ 


"Hlapiĉ"por du miliardoj da homoj 


Per la korea eldono de Mirindaj aventuroj de metillernanto 
Hlapiĉ, Kroata Esperanto-Ligo faris ion vere atentindan en la kroata 
kulturo: tradukita per Esperanto en ses lingvoj Hlapiĉ nun povas 
atingi du miliardojn da homoj! Mi kredas ke tio kio oni efektivigis 
per Ivana Brliĉ-Mazuraniĉ okazis nek al Andriĉ nek al Krleza. Tio 
okazis dank al Esperanto. 

En la jaro kiam ni festas centan jaron ekde la unua apero de 
Hlapiĉ, ni esperantistoj devus tion aparte akcenti kaj diskonigi. 

Zlatko Tiŝljar 


Marin Mikuliĉ, 
zagrebano, parolanto de la ĉina lingvo, 
plurfoje kunlaboris kun Kroata Esperanto-Ligo en 2013, 
prezentintefragmenton el la ĉina traduko de „Hlapiĉ“. 

Fotis Spomenka Ŝtimec. 

TV-elsendo pri Esperanto kaj kuirado 



Kaja kaj Carles. Fotis Filip Farszky 


Zagreba muzikistino Kaja Farszky, 
kiun la kroataj esperantistoj konas kiel lertan 
marimbistinon, filmis filmon pri kuirado (kaj 
Esperanto) en Katalunio. Dum restado ĉe sia 
esperantista amiko Carles en Katalunio, aperis la 
ideo ke Kaja estu proponita kiel partoprenanto de 


la elsendo Karakia en la TV 3, Televisio de Catalunya, Canal 
33. La kunĉambranino de Kaja kaj Carles proponis Kajan al la 
TV kiel partoprenanto. Komence la propono ke Kaja estu en 
la programo de Karakia estis ŝerco. Sed la propono plaĉis al la 
estrino de la programo. Baldaŭ komenciĝis la preparoj kun la 
ĵumalistoj Luis Hidalgo Carrillo kaj Josep Mulet Ferriol. La 
filmado okazis en la urbo Mataro. La elsendo donis la okazon 
prezenti Kajan kaj Carles kiel muzikistoj kaj esperantistoj. 
La tuta elsendo portas la nomon La universalaj lingvo]. Kaja 
kuiris kroate kaj ne maltrafis reklami la kroatan spicon Vegeta. 

La filmo estis elsendita la 19an de majo en daŭro de 18 
minutoj. 

Videbla per http://www.tv3.cat/karakia/capitols/207/La- 
universalaj-lingvoj—Els llenguatges-universals. 

En la TV-programo la publiko povas ekscii ke espe- 
rantistoj parolas multajn lingvojn. Oni aŭdas interalie kiel Kaja 
parolas la katalunan. 

La elsendo estas ne nur programo pri internacia kuirado 
sed ankaŭ reklamo pri intemacia amikeco. 

Estus ĉarme se ankaŭ la kroata publiko povus sperti tiun 
TV-programon. 

K. Farszky / S. Stimec 


Agado de Esperanto-Klubo"T. Sekelj" 


Esperanto-Societo Tibor Sekelj estis fondita la 21an de sep- 
tembro 2012. Regulaj monataj programoj okazas unufoje monate, plej 
ofte la unuan merkredon de la monato. 

Jen la listo de ĝisnunaj prelegoj: 

3.10.2012 - Zlatko Tiŝljjar: Tibor Sekelj 

7.11.2012 - Spomenka Stimec: Honore al Joza Horvat 

5.12.2012 - Neven Kovaĉiĉ: Historio de eŭropaj integriĝoj 

9.1.2013 - Neven Kovaĉiĉ: Belgio (Enkonduke muzikis per violono 
Namjoo Oh el Koreio) 

6.2.2013 - Zlatko Tiŝljar: Kia estus Eŭropo nun se ne ekzistus EU? 
(prezento de la projekto) 

6.3.2013 - Davor Klobuĉar: Kiel aperis Esperanto en Kroatio - 
Pilepiĉ, Ŝpicer kaj Bedekoviĉ 

3.4.2013 - Spomenka Ŝtimec: Vodnikova 9, dek jarojn kun ni. 
(Enkonduke muzikis per saksafono Denis Tiŝljar) 

8.5.2013 - Zlatko Tiŝljar: Lingvaj problemoj en EŭropaUnio 

5.6.2013 - Mea Bombardelli: Pinkonusoj, kaj ĉu 64 = 65? 
Esperanto-Societo Tibor Sekelj havis interalie la unilcan oka- 

zon premiere spekti la malkovrojn de Davor Klobuĉar, kiu prezentis 
la fotojn de ĝis nun nekonataj tomboj de gravaj kroataj pioniroj de 
Esperanto Danica Bedekoviĉ Pobjeniĉka kaj Mavro Ŝpicer, malko- 
vritaj en la zagreba tombejo Mirogoj kaj kiujn ni la unuan fojon pub- 
likigas. Estas interese scii ke la tombo de Mavro Ŝpicer najbaras al la 
tombo de granda kroata poeto Dobriŝa Cesariĉ. 

Por la septembro estas planataj la ekskursoj: 

- al Hraŝĉina la 14an de septembro por renkonti verkistojn kaj tradukis- 
tojn, (el Irano, Rumanio, Ŝerbio kaj Italio) kaj ĝui muzikan programon 
de Kaja Farzsky. Atendas vin senpaga tagmanĝo kun verkistoj kun 
specialaĵoj de Jadranka Farszky - Pavica. 

- al Jankovac sur Papuk por la 24a Montkabana Renkontiĝo prizorgata 
de Vanja Radovanoviĉ kaj Viŝnja Brankoviĉ de la 26a ĝis la 29a de 
septembro! 

Mea Bombardelli 



Davor Klobuĉar trovis en la zagreba tombejo 
Mirogoj kaj fotis du tombojn de personoj kiuj 
gravegas en la kroata Esperanto-historio kaj 
kiuj ĝis nun ne estis konataj: la tombo de Danica 
Bedekoviĉ Pobjeniĉka kaj de Mavro Spicer. 

Ni instruas 


N 

En Kroata Fervojista Esperanto-Asocio finiĝis en junio per distribuo de diplomoj la porkomencanta 
Esperanto-kurso gvidita de Roza Brletiĉ-Viŝnjiĉ. 

Ivan Ŝpoljarec finis en junio la porkomencantan kurson en Urba biblioteko Travno en Zagrebo. 

Mate Ŝpekuljak komencis la 20an de junio gvidi someran kurson por membroj de la Asocio por 
la rusa lingvo kaj kulturo. Dum la kurso estas uzata la ruslingva lemolibro de Esperanto laŭ la Zagreba 
Metodo. La kurso okazas en Amruŝeva 13, en la sidejo de la asocio. 

Judita Rey Hudeĉek lekciis enkondukan lecionon pri Esperanto al kvin instruistinoj de Esperanto- 
lemejo Mladost la 26an de junio 2013 en la lemejo Mladost en Zagrebo. 

RBV; IŜ, MŜ; JRH 


Zagrebaj esperantistoj T' Paŝoj por kandidatigo 

kajMakedonio de Zaareb por UK 


Judita Rey Hudeĉek prelegis la 13an de 
junio 2013 pri kroataj-makedonaj rilatoj en Klubo 
de verkistoj. En tiu bone kanata kroata literatuta ejo, 
ŝi aparte akcentis la traduklaboron de esperantistoj 
el la makedona lingvo. La publiko miris ke tiom 
multaj esperantistoj okupiĝis pri la makedona 
kulturo: akademiano Dalibor Brozoviĉ, Josip 
Velebit, Nikola Raŝiĉ, Dinka kaj Slavko Ŝimuniĉ, 
Judita Rey Hudeĉek. La organizantoj de la programo 
estis Kunordigo de konsilioj de naciaj manirotatoj, 
Filozofia fakultato kaj Klubo de verkistoj. 

J.R.H. 


Davor Grgat honorigita 


Dankdiplomo de la komunumo Podstrana 
estas atribuita al esperantisto el Split, Davor Gr- 
gat, pro lia kontribuo pri informado pri la komu- 
numo. Grgat ricevis la dankdiplomon la 20an de 
junio 2013. Li naskiĝis en Krilo Jesenice en 1935. 
Li estas kronikisto de la regiono Poljica. Dank’ al 
lia multjara ĵurnalisma agado multaj artikoloj pri 
Esperanto estis publikigitaj. Informoj pri li troviĝas 
en Leksikono pri historio de ĵurnalismo kaĵ publi- 
cismo. Laste li informis la lOan de junio 2013 en 
Slobodna Dalmacija pri la Jarkunveno de Kroata 
Esperanto-Ligo. 


Ekde junio 2013 Zagrebo havas novan urbe- 
stron Milan Bandiĉ. Li estas la sama urbestro kiu 
kunlaboris kun Kroata Esperanto-Ligo en 2001 kaj 
transprenis dum la tiama Universala Kongreso de 
Esperanto la skulptaĵon La Futuro de dana skulp- 
tisto Jesper Neergaard sur la zagreba placo Ken- 
nedy. Prezidantino de Kroata Esperanto-Ligo Ju- 
dita Rey Hudeĉek sendis leteron al la urbestro kun 
la informo ke Kroata Esperanto-Ligo konsideras de- 
nove gastigi Universalan Kongreson de Esperanto. 
E1 la urbestra oficejo oni informis nin ke ni traktu la 
temon unue en Urba oficejo pri klerigo, kulturo kaj 
ŝporto, kie la prezidantinon akceptos la 8an de julio 
2013 Bozica Simleŝa. 

S.Ŝ. 

^\\\lllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllllf//^ 

I E1 la triaaĝa perspektivo I 


La unua kaj la dua aĝ’ de 1’ vivo 
rigardata el la perspektivo 
de la tria, aŭ eĉ post la tria, 
ŝajnas aparteni al la mondo alia. 

Ĉu estas ĝi vero, aŭ nur reliefo 
de V iama sonĝ, somnolita revo, 
aŭ ies alia surterad’ ĝi estis, 
kiu tiun paseon vivi sugestis? 


Korektoj en Tempo 117 


Josip Pleadin atentigas ke la foto sur la p. 4 
en Tempo 117 venas de Jozo Lovriĉ kaj ne de Siniŝa 
Milaŝinoviĉ. Li kompletigas la informojn pri instru- 
ado sur la p.4 Esperanto-Kurso en Sisak okazis en 
la kulturcentro Kristalna kocka vedrine kaj la ekza- 
meno en Copy Print Salono. /. Pleadin 


| Ĉiam pli rapide ŝanĝiĝas la mondo, 

| Aperas novaĵoj, malaperas moroj. 

1 Nin surverŝas novaj ŝokfrapantaj ondoj. 


| La generacioj plue dislontanas. | 

1 Restas nur memore bildoj kaj odoroj, | 

| Ia nostalgio. Ni ja veteranas. | 

1 Lucija Borĉiĉ | 

'^/iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiim'^ 

Forgesita Esperanto-historio el Osijek 


(2-a parto) 

Josip Hartl (Osijek 1888 - 
Osijek 1968) estis ĵurnalisto kaj 
publicisto el Osijek. Interesa estis 
lia agado por instigo de kroata 
nacia sento ĉe kroataj grupoj en 
Vojvodina (Serbio). Sed pleje 
gravis, ke li estis direktoro de la 
presejo „Gradanska tiskara“ en 
Osijek (1922-1935) kaj eldonisto 
kaj redaktoro de la gazeto 
„Hrvatski list u (1925-1935). 

Li estis membro de la LKK de 
la 8-a jugoslavia kongreso de 
esperantistoj en Osijek 1935. 

Verŝajne al li ni povas danki, ke 
Hrvatski list publikigis dekojn da 
artikoloj pri Esperanto! 

La klubo „Prospero 66 el 1934. Pri tiu klubo neniu vivanta 
esperantisto en Kroatio sciis, kiam mi en 2009 en la ŝtata arkivo 
en Zagreb (Hrvatski drzavni arhiv) trovis kelkajn dokumentojn 
rilatajn al tiu klubo. Mi legis la protokolon de la fondkunveno 
okazinta en la bierfabriko de C. Ŝeper en Osijek (25 apr 1934), kiun 
ĉeestis 32 esperantistoj. Prezidanto de la fondkunveno Dragutin 
Wranka argumentis pri neceso de fondiĝo de la nova klubo. Li 
akcentis la fakton, ke 85% da membraro de „Obstine Antaŭen“ 
vivas en la parto de Osijek nomata Donji grad („malsupra urbo“), 
kiu estas sufiĉe malproksima de la alia parto Gomji grad („supra 
urbo“), kaj tial esperantistoj el ambaŭ partoj ofte ne povas komune 
kunsidi. Li eĉ proponas fondi plian novan societon por Gomji 
grad, el kio mi komprenas, ke li tolems eĉ 3 societojn en Osijek?! 

Poste Wranka kaj Viktor Magdiĉ parolis pri la ĝenerala 
signifo de Esperanto. Sed unu frazo malkovras plian nuancon 
de la afero! Gi diras: „Protokole oni konstatis, ke ĉiuj ĉeestantoj 
antaŭ nelonge estis membroj de la esperanta societo ‘Obstine 
Antaŭen’ en Osijek, kaj ili forlasis tiun klubon, ĉar ili ne povis 
konsenti kun la labormetodoj de la estraro de la klubo ‘Obstine 
Antaŭen’.“ Originale: 

„Zapisniĉki se konstatira, da su svi prisutni, do nedavna 
bili ĉlanovi esperantskog kluba „ Obstine antaŭen “ u Osijeku, a 
istupili su iz kluba, jer se nisu mogli sloziti sa metodama rada 
uprave kluba „ Obstine Antaŭen “. 

E1 ĉiuj menciitaj nomoj la sole gravaj ŝajnas esti tiuj de 
Dragutin Wranka,Viktor Magdiĉ kaj la industriisto Matija Gotta. 
Supozeble la tutan aferon „kuiris“ Wranka. 

Kun bedaŭro mi devas rimarki, ke esperantistoj ofte estis 
tre malkonkordaj. Eĉ se temas pri nur grupeto da opoziciuloj, 
ankaŭ tiam ĉiu kverelo tre malfortigas nin, ĉar ni eĉ sen tio estas 
malmultenombraj! 

Tamen, la afero finiĝis bone. Post nur 4 monatoj la societo 
sin malfondis mem kaj la membroj revenis al „Obstine Antaŭen“. 
Mi legis ankaŭ la protokolon de la malfonda kunveno (Zapisnik 
likvidacione skupŝtine Esperantskog dmŝtva „La Prospero“). 
Ne estas menciita la kialo de tiu ĉi „mal-secesio“. 

Sedtre bone estas, ke la afero finiĝis, ĉar la sekvanjaron (1935) 
en Osijek okazis tre sukcesa 8-a jugoslavia esperanta kongreso. 

Mistera malkonkordo, nova divido kaj „Verda Stelo“. 

Tamen, unu jaron post tiu kongreso (majo 1936) raportas „La 
Suda Stelo“ pri novaj malbelaj eventoj inter osijekaj esperantistoj, 
kiuj rezultis per krizo en „Obstine Antaŭen“. Kaj la krizo havis 
kiel rezulton (ne kiel kaŭzon!) fondon de la paralela esperanta 
klubo „Verda Stelo“ en Osijek. 

“...Osijek, la gastema urbo de nia “oka”, kiu kun sia 
grandnombra samideanaro kaj imponaj kongresaranĝoj, kore 
bonvenigis kaj agrable surprizis la tutlandan esperantistaron, 
kvazaŭ malaperis de sur jugoslavia esp. landkarto (...) Tuj post 


la kongresaj tagoj en la urbo multe estis parolata pri Esperanto. 
La kongreso vekis ĉe la loĝantaro konsiderindan intereson 
al Esperanto. Anstataŭ tion sukcese eluzi, certaj samideanoj 
malebligis la pluan konkordan kaj unuecan laboron en nia 
organizo. Ekestis diversaj cirkonstancoj kiuj devigis multajn 
samideanojn subite aŭ post certa tempo eksiĝi. (La detalajn 
kaŭzojn ne estas oportune tie ĉi pritrakti.) Estas do kompreneble 
ke sub tiaj cirkonstancoj ĉiu sukcesa laboro maleblas. Pli ol 50 
samideanoj staras jam dum monatoj neorganizitaj. (...) Konsciaj 
ke nur organizita kaj aktive laboranta esperantisto utilas al 
Esperanto, kaj ne dezirante ke la eksiĝintaj samideanoj, inter kiuj 
troviĝas konservindaj kaj fervoraj samideanoj, tute perdiĝu, ni 
decidis fondi novan organizon [duanj en Osijek, en kiu kolektiĝos 
ĉiu serioze laborema samideano nuntempe neorganizita. Tion 
ni konsideras nia esperantista devo (...) Baldaŭ ni donos ree 
vivsignojn pri ni. ” Kaj la subskribo estis nur: “Samideanoj ”. 

Bedaŭrinde, LSS ne skribis pri la kaŭzoj de tiu malkonkordo 
(ĉar ilin „ne estas oportune ĉi tie pritrakti“), kaj nun jam neniu 
en Osijek scias pri tio. Kaj ankaŭ ekster Osijek neniu scias ion 
ajn. Oni povas nur supozi, ke certan rolon povis havi la faktoj, 
ke Kraus estis granda komunisto kaj Wranka (ŝtata oficisto) 
verŝajne dekstrulo. Kaj mi povas konsili al hodiaŭaj kaj estontaj 
esperantistoj la jenon: ne silentu, skribu pri ĉio, por ke oni nenion 
forgesu! Alikaze la samaj eraroj ripetiĝos ĉiam denove! Kaj tial, 
kvankam estas same „maloportune ĉion ĉi pritrakti“, mi devas 
mencii ŝajne fervoran poresperantan, sed fakte kaŝitan fian 
agadon de Pleadin, Miloŝeviĉ kaj Raduloviĉ. Mi volonte prenos 
sur min ilian neeviteblan furiozon, ĉar tiun ĉi tekston certe iam 
legos iu futura esploranto! 

Tiel okazis fondkunveno de “Verda Stelo” (17 maj 1936) kaj 
la konstituiga kunveno okazis, komence de julio 1936, laŭ certa 
artikolo en “Hrvatski list” (13 jul 1936). La prezidanto fariĝis 
Ladislav Firicky, la sekretario Franjo Inselt ktp. En la kontrola 
komitato estis ankaŭ d-ro Lavoslav Kraus, posta partizano kaj 
en socialisma Jugoslavio prezidanto de la tutlanda esperantistaro! 

Tamen la agado de la du kluboj post 1936 estis verŝajne 
malalta ĉar en “Hrvatski list” kaj en “La Suda Stelo” mi povis 
trovi tre malmulte. Eĉ la trovitaj^ novaĵoj estis malgravaj, 
malmultaj kaj ĉefe el “Verda Stelo”. Ĉu temis pri malfavoro de la 
ŝtato (la registaro de Stojadinoviĉ!)? Ĉu pri policaj intervenoj, ĉu 
pri timo pro proksimiĝanta mondmilito? Eble, sed oni ne scias. 
Ĉiukaze, al mi ŝajnas, ke Firicky estis pozitiva persono, kiu meze 
de la tuta katastrofo provis nur savi esperantismon en Osijek. 

Mi devas rimarki, ke Laborista Esperanto Societo en Osijek 
fondiĝis en 1933 kiel filio de la samnoma organizo ekzistanta 
jam en la landa nivelo, sed en 1938 la ŝtato ĝin malpremesis. 
Ĉiuj protestoj estis rifŭzitaj kaj la provo refondi ĝin en 1940 
estis rifŭzita fare de la ŝtato, samkiel la provo fondi ĝin sub alia 
nomo “Zamenhof ’ en 1938. La ŝtato suspektis esperantistojn pro 
komunista influo, cetere ne ĉiam malprave! 

Mi trovis en la Kroata Stata Arkivo en Zagreb la dokumenton, 
en kiu la osijeka urba polico raportas 13 apr 1938 pri polica 
traserĉo en la ejoj de la societoj “Verda Stelo” kaj “Obstine 
Antaŭen” kaj en la redaktejo de la laborista gazeto “Antaŭen”, 
sed ke nenio suspektinda troviĝis. 

Almenau mi trovis konfirmon, ke 
1 adu societoj eĉ tiam ekzistis. 

(De la sama ŝtata arkivo 
mi ricevis la raporton, ke la 
polico serĉis iun komuniston 
esperantiston Stjepan Ĉaklec, kaj 
lian esperantan korespondaĵon la 
polico ne povis kompreni. Tial ĝi 
donis la korespondaĵon al Danica 
Bedekoviĉ, kiu ĝin tradukis!) 

Lavoslav Kraus. En la 
osijeka ŝata arkivo mi trovis lian 
dosieron, kaj, kvankam ankoraŭ 
ne ĉio estis publike akirebla, oni 

kopiis por mi plurajn fotojn de osijekaj esperantaj kunvenoj kaj 
aŭtobiografion de Kraus ktp. Jen kion Kraus (cetere kuracisto, 
judo kaj granda komunisto, kaj estro de jugoslaviaj esperantistoj 
post 1945) skribis pri „Laborista Esperanto Societo“ en Osijek 
kaj pri ties gvidanto Vjekoslav Premuz: 

„Iste 1935. godine osnovano je u Osijeku, iako su veĉ prije 
toga bili radniĉki kursevi gde se uĉio esperanto i koje sam u 
velikoj veĉini ja vodio, posebno radniĉko esperantsko drustvo. 
Tu je rukovodio Vjekoslav Premuz koji je bio sudionik madarske 
komune. Kako se vratio posle komune u Jugoslaviju, bio je 
stalno doduse u kontaktu s radniĉkim pokretom, ali se od svake 
revolucionarnosti distancirao. Izzivljavao se kroz taj esperanto, 
da li je zaista mislio da je to pravi put, po kome se dolazi do 
revolucionarnih rezultata ?... “ 

Ladislav Firicki. Li naskiĝis en 1899 en Dombovar en 
Hungario, kiel unu el 6 infanoj. Lia avo devenis el Pollando. 
Ladislav finis la realan gimnazion en Osijek kaj laboris kiel 
librotenisto en la biskvit-fabriko “Karolina” en Osijek. Dufoje 
li edziĝis, sed lia sola infano, la filino Miroslava, mortis en 
Osijek sen edzo kaj sen idoj. E1 la tuta parencaro mi povis trovi 
nur la nevon Zdenko Firiczky en Osijek, kiu donis al mi ĉiujn 
ĉi informojn. La foton la familio ne havis, restis nur la (iom 
malbona) foto el “La Suda Stelo”, montranta la LKK-on de la 
jugoslavia kongreso en Osijek 1935, kies membro li estis. 

Ladislav Firicki (Firiczky) pereis en septembro 1942 kiel 
kroata soldato “domobrano” batalante kontraŭ ribelantaj serboj 
(helpataj fare de “volontuloj” el Serbio, kiun sendis la serba 
registaro ,kvankam Serbio tiam estis okupata fare de Germanio!). 
La batalo okazis ĉe Viŝegrad. 

Tiel, do, la milito senigis la urbon Osijek je unu grava 
esperantisto kaj movada gvidanto. Kaj ni ne forgesu, ke ankaŭ 
la grava osijeka gvidanto Dragutin Wranka devis en 1945 elmigri 
al Argentino. 


Nekonataj detaloj 
el kroata Esperanto-historio 

Tombo de Mavro Ŝpicer. Velimir Piŝkorec en sia verko “Iz 
zivota i djela Mavra Ŝpicera (1862-1936)” skribis, ke tiu gravega 
kroata esperantisto kaj fondinto de la kroata esperanta movado 
estis entombigita en sia naskiĝurbo Naŝice, en la juda tombejo. 
Krome li skribis, ke la tombejo estas en tiom malbona stato, ke la 
tombon de Ŝpicer oni ne povas trovi. 

Sed mi faris simplan interretan traserĉon de la tombejo Mirogoj 
en Zagreb, kaj malkovris, ke Mavro Ŝpicer estas entombigita tie, 
en la kampo 45, klaso 1, tombo 131. Mi malkovris ankaŭ, ke li 
havis 2 filinojn. La unua, Anica, dronis en Sava en 1921, estante 
ankoraŭ fraŭlino. La dua, Zora Sajvert, edziĝis kaj divorcis, ne 
havis idojn kaj mortis en 1972 en la domo en Palmotiĉeva 37 en 
Zagreb. Mi trovis la familion kiu zorgis pri ŝi, Ili rakontis, ke ili 
devis titoli Zora-n per „Milostiva“. Kaj, pli grave, ili asertis, ke 
nenio el la aĵoj konserviĝis. Laŭdire aperis amaso da “parencoj” 
kiuj forprenis ĉion. Eble esperantistoj?! Mi skribas tion ĉi, por 
ke vi vidu, kiel post morto de unu homo facile malaperas ĉiuj 
objektoj rilataj al li/ŝi. 

Ĉiukaze, zagrebaj esperantistoj povus pli bone informiĝi pri 
la meritoj de Mavro Ŝpicer kaj foje ankaŭ meti florkronon sur lian 
tombon. La menciita artikolo de Piŝkorec estas en la TTT-paĝoj 
deKEL. 

Danica Bedekoviĉ - la vivo kaj aro da fotoj. Ŝi estis la 
dua plej grava esperanta pioniro en Kroatio, aperinta nur kelkajn 
monatojn post Mavro Ŝpicer. Krom la fakto, ke Ŝpicer estis la 
unua, ŝajnas ke en ĉiuj aliaj agoj ŝi estis same aŭ eble eĉ pli grava! 
Pri ŝi oni sciis multon, sed neniu iam ajn provis kontakti ŝiajn 
eventualajn posteulojn. 


En 2008, kiam oni en 
Zagreb festis 100-jariĝon de la 
zagreba kaj samtempe kroatia 
esperanta movado, dank’ al 
Velimir Piŝkorec ni kontaktis 
nepon de Danica Bedekoviĉ. 

Sed neniu poste interesiĝis 
aŭ ne sukcesis retrovi lin. Mi 
en 2010 estis pli energia, kaj 
organizis renkontiĝon kun tiu 
nepo Silvio Pallua kaj kun lia 
kuzino Ljerka Hadzihaliloviĉ 
(nepino de Danica). 

Mi aŭdis multajn detalajn 
informojnpriDanicaBedekoviĉ 
kaj, dank’ al mia fotilo, surloke 
mi faris multajn sufiĉe bonajn 
fotojn de diversaj dokumentoj kaj de fotoj el familiaj albumoj. 
La fotojn mi dissendis al pluraj kroataj esperantistoj kaj societoj, 
pri kiuj mi esperis, ke ili konservos ilin: Kroata Esperanto-Ligo, 
Esperanto societo Rijeka, Dokumenta Esperanto-Centro ktp. Kaj, 
kompreneble, en mia komputilo kaj en mia rezerva ekstera disko 
mi zorgos pri la fotoj ĝis mia vivofino. 

Danica havis 3 infanojn: Vladimir (1903), Danko/Daniel 
(1907) kaj Dragica (1904 aŭ 1905). Vladimir ne havis proprajn 
idojn, Dragica havis la filon Silvio Pallua, kaj Danko la filinon 
Ljerka (Lela) Hadzihaliloviĉ. La edzo de Danica, Vladimir 
Bedekoviĉ Pobjeniĉki, pereis en la unua mondmilito en Rusio, 
sed oni scias nek kiel, nek kie. Danica restis vidvino kun 3 etaj 
infanoj. Eble pro tio ŝi post 1921 ne plu estis aktiva en esperanta 
movado? Sed tiom pli ŝi estis aktiva en la jugoslavia virina 
movado. En 1953 ŝi estis honore invitita kiel gasto al la Universala 
Kongreso en Zagreb. Ŝi venis. Sed mi aŭdis la onidiron, ke ŝi jam 
pro sia aĝo kaj longa esperanta paŭzo nur tre malbone kapablis 
uzi Esperanton. Bedaŭrinde mi forgesis la informinton. 

Mi trovis jam en „Kroata Esperantisto“ (1909-1911) ŝian 
poemon dediĉitan al Zamenhof „A1 nia karega Majstro“, kun 
interesa lasta strofo: 

„Akceptufavore Vilatrikolorajn/Floretojn, hoMajstroamata/ 
La ruĝan , la blankan, la bluan, - -donacon / De mia nacio 
kroata!“ 

Kaj la familio memoras la anekdoton, ke ŝi, tuj antaŭ la 
morto en 1955, demandis la pastron: “Ĉu estas peko, ke mi estis 
jugoslavino?” Almenaŭ la pastro tion raportis. 

E1 la dokumentoj mi havas ŝian baptoatestilon, geedziĝan 
atestilon, funebran anoncon, diplomon de societo de katolikaj 
virinoj, poŝtkartojn kaj fotojn de iuj esperantistoj. Kaj fakte la 
solaj bonaj fotoj de Danica rezultis el la esploro mia. 

Interesa estas la ekzemplero de la fama esperanta lemolibro 
de Duŝan Mamzzi, kiun la aŭtoro donacis al Danica kun la sekva 
esperanta komento: „A1 kara samideanino Danica pl. Bedekoviĉ 
por memoro de ĉiam fidela D. Mamzzi, Zagrebo, 6.1.22.“ 

La sola kvalita foto de Duŝan Maruzzi. Lia nepo, same 
nomata Duŝan Mamzzi, 
vivas hodiaŭ en Slovenio. 

Pleadin provis kontakti lin, 
sed ne estis respondo. Tamen, 
kiam Pleadin informis pri tio 
min, mi faris la aferon pli 
energie kaj sukcesis ricevi 
(per Facebook-programo!) 
unu bonan foton de Mamzzi 
el liaj relative junaj tagoj. 

Krom tio, mi ricevis el la 
Kroata Ŝtata Arkivo el Zagreb 
multajn dokumentojn rilatajn 
al la kariero de Mamzzi (kaj 
malrekte ankaŭ al lia ĝenerala 
biografio). 

Novaĵoj 


Ivan Stalzer. Tiu ĉi sinjoro altiris mian atenton ĉar lia nomo 
aperadis en diversaj epokoj kaj en diversaj urboj. Li estis en 1907 
en Rijeka en la fama listo de kunfondintoj de la unua esperanta 
klubo en Kroatio (Adriatika Ligo Esperantista). Nu, tio ne estas 
stranga, ĉar mi malkovris, ke li naskiĝis ĝuste en Rijeka. Due, 
li menciiĝas ĉ. 1909 en Zagreb kiel delegito de UEA. Ankaŭ tio 
estas komprenebla, ĉar li en Zagreb studis juron. Kaj en 1923 li 
estis en Osijek dum fondiĝo de la unua klubo tie! Sed poste lia 
familio klarigis, ke lia edzino estis el Osijek. Ili decidis aŭ eĉ 
devis forlasi Rijeka-n, kiun tiutempe prenis Italio. Li konatiĝis 
kun la edzino en Osijek, dum la unua mondmilito, kiam li certan 
tempon devis pasigi tie. De lia nepino el Rijeka mi ricevis unu 
foton en lia matura aĝo kaj interesajn rakontojn pri lia familio. 
Kiam en 1945 jugoslaviaj komunistaj partizanoj eniris en Zagreb, 
li post nur kelkaj tagoj estis arestita kaj forkondukita. Neniam plu 
oni aŭdis pri li. 

Rijeka - Suŝak 1922. En la arkivo de Zagreba Esperanto 
Societo (originalo ĉe DEC, kaj kopioj ĉe mi kaj en TTT) mi 
trovis leteron de esperantistoj el Suŝak senditan al esperantistoj 
zagrebaj por raporti pri la esperanta agado kaj stato en Suŝak. 

„Respektinda esperanta societo, 

La subskribita havas honoron sciigi vin, ke 20an de Aŭgusto 
fondiĝis esperanta societo kaj ĝi nun nombras 87 membrojn. 
De ĉi tiuj vizitadis responde vizitas esperantajn kursojn 68 
membroj. Intereso ptri Esperanto estaas sufiĉa. Direkcio de 
societo konsistiĝas el: prezidanto sro. Josip Lipiĉ, subprezidanto 
sro. Viktor Muha, sekretario sro. Rudolf Goldner, subsekretariino 
fino. Maria Perkoviĉ, kasisto asro. Marian Levar, anstataŭantino 
fino. Maria Ruziĉ. Komitato: Finoj. Maria Ĉekada, Danica 
Ĉekada kaj Josipa Ĉekada. Kun samideana saluto 

Societo Esperantista Suŝak 26 IX 1922, (subskribis la 
sekretario kaj la prezidanto) “ 

Zagreba Esperanto Societo. Inter pluraj dokumentoj kiujn 
havas mi (kaj DEC), mi elektas la protokolon de la jarkunveno 
de 20 jan 1923, kiun prezidis Duŝan Maruzzi. En la punkto 5-a 
mi legis jenon: 

„Predsjednik pita dali ima tko od skupŝtinara ŝto primjetiti 
na dane izvjeŝtaje; javlja se ĉlan Perĉec Gustav te govori protiv 
druŝtvenog rada navedenog u tajniĉkom izvjeŝtaju, protivi se 
osnivanju „Jug. Esp. Saveza“ kao i organizaciji I. Jug. E. Kong, 
upozoruje da se tako dalje ne radi veĉ da se sazove Kongres hrv. 
esp. a u protivnom sluĉaju da ĉe protiv kongresa (I. jug. Esp. K.) 
kao i samog esperanta upotrebiti sva moguĉa sretstva. Nakon 
tih rijeĉi ostavlja dvoranu. “ 

Ciu simileco inter tio kaj la jarkunveno de KEL en 2011 estas 
hazarda. 

Davor Klobuĉar 



HLAPIC 2013. 


Esperanto en Filozofia fakultato en 
Zagrebo 

La studjaro 2012/13 alproksimiĝis al sia fino. 
En Filozofia fakultato la 12an de junio 24 studentoj 
de la seminario Interlingvistiko kaj strukturo de 
Esperanto, gvidita de profesoro D-ro Velimir Piŝkorec 
skribis ekzamenon. La skriba ekzmeno konsisitis ĉefe el 
gramatikaj demandoj, la teoriajn demandojn la studentoj 
solvadis dum buŝaj prezentiĝoj. Estas agrable scii ke 24 
studentoj de la zagreba universitato konas strukturon de 
Esperanto. 

LaŭV.P./S.Ŝ. 


Kroataj fervojistoj en IFEF-kongreso 
en Francio 

La 65a IFEF-kongreso okazis en Artigues 
pres Bordeaux en Francio de la 4a ĝis la lOa e majo 
2013. Marica Brletic kaj Zlatko Hinŝt partoprenis el 
Kroatio. A1 la kongreso Zlatko Hinŝt kontribuis per la 
prifervoja prelego. Marica Brletiĉ prelegis ankaŭ en 
Esperanto-Klubo Limusin pri Zagrebo kaj Kroatio 
per videobendo. 

M.B. 


Esperanto-Konferenco de Alp-Adrio 
2013 

Izola en Slovenio gastigis tridekon da esperantistoj 
kadre de la 17a Esperanto-Konferenco de Alp-Adrio, 
de la la ĝis la 2a de junio 2013, organizita de Fani 
Riznar kaj Edvige Ackermann. Partoprenis el Kroatio 
esperantistoj el Rijeka Vjekoslav Morankiĉ, Boris Di 
Costanzo kaj Marisa Dabo. Kun la italaj esperantistoj 
oni interkonsentis komunan programon en Triesto 
2013 okaze de Zamenhof-tago, kiam esperantistoj el 
Rijeka tie prezentos libron Pirgo de Andelka Martiĉ. 

V.M. 


Kunlaboro kun esploristoj de 
infanliteraturo 

Kroata asocio de esploristoj de la 
infanliteraturo/ Hrvatska udruga istrazivaĉa djeĉje 
knjizevnosti multe aktivas en 2013 okaze de la centjariĝo 
de la libro Mirindaj aventuroj de metilernanto Hlapiĉ. 

La reprezentanto de la asocio vizitis nian oficjeon por 
informiĝi pri la atingoj de Kroata Esperanto-Ligo pri 
Hlapiĉ en Azio kaj la ĉefredaktorino de la asocia revuo 
Smiljana Naranĉiĉ Kovaĉ mendis artikolon pri la temo 
por la revuo Libri kaj Liberi. (En la redakcio membras 
esperantisto el Varazdin Tihomir Engler.) La asocio 
proponis ke ankaŭ niaj eventoj pri Hlapiĉ okazu sub la 
ilia Hlapiĉ-simbolo. 

Nekrologo 


Vodnikova 9 

nia estonta ejo 


Prof. D-ro Josip Vranĉiĉ 

(1923 - 2013 ) 

La 26an de marto 2013 mortis arthistoriisto 
Prof. D-ro Josip Vranĉiĉ. Li estis granda fakulo 
pri la kroata pentristo Milivoj Uzelac (1897-1977) 
kaj verkinto de la monografio pri la pentristo. 
Li doktoriĝis pri la verkarto de Milivoj Uzelac. 
Teorio de la arto estis en la fokuso de lia profesia 
interesiĝo. Profesie li direktoris la Artgalerion en 
Dubrovnik kaj de 1964 ĝis la pensiiĝo, lekciis en la 
Universitato de Zadar, en la fako pri la arthistorio. 

Esperanto estis lia granda pasio. Li lasis 
al Kroata Esperanto-Ligo sian lastan tradukon, 
kroatigon de la verko de Edmond Privat L.L. 
Zamenhof - Aŭtoro de Esperanto. 

S.S. 


Prof. D-ro Josip Vranciĉ 
(E-simpozio,Zagrebo, 1986). 
Fotis Ivan Ŝpoljarec 



662. Viŝnja Brankoviĉ 

663. Emilija Obradoviĉ 

664. Anto Mlinar 

665. Dinka Ŝimuniĉ 

666. Anonima 

667. Vjekoslav Morankiĉ 

668. Bojana Duriĉiĉ 

669. Lucija Borĉiĉ 

670. Spomenka Ŝtimec 

671. Zdenka Hajniĉ 


6,64 

eŭroj 

10,00 

eŭroj 

42,44 

eŭroj 

9,29 

eŭroj 

132,63 

eŭroj 

21,22 

eŭroj 

10,61 

‘o* 

>P 

<D 

26,54 

eŭroj 

6,54 

eŭroj 

2,66 

eŭroj 


Inter januaro kaj majo 2013 KEL kolektis inter siaj 
membroj 268,57 eŭrojn. 

Ekde la jaro 2003 KEL kolektis inter siaj membroj 
27.943,95 eŭrojn. 

Nia granda kredito de 50.500 eŭroj reduktiĝis al 
8.492,49 eŭrojn. 

Aliaj kaj la lastaj kreditoj: 

Kredito al E-Societo „Trixini“ 16.669,90 eŭroj. 

Kredito al Esperanto-Societo Rijeka: 2.464,15 eŭroj. 

Memorigo: 

Kiam ni aĉetis nian ejon en Vodnikova en 2003, 
ni pagis por ĝi 108.000 eŭrojn. Ni devis pagi aldone 
imposton de 5.000 eŭroj. Sume ni pagis 113.000 eŭrojn. 

Ĉu ni translokiĝos al Vodnikova 9 en 2014? Nun ni 
ankoraŭ povas uzi la ejon en Knez Mislav 11. Kiom 
longe? KEL povus uzi parton de niaj ejoj en Vodnikova 
dum la alia parto de Vodnikova estu loĝata, por ke ni 
povu pagi krediton. 


Niaj societoj invitas 


Kruno Puŝkar, profesoro pri la angla kaj germana lingvoij en Krizevci, daŭrigas kunlaboron kun la Biblioteko 
Franjo Markoviĉ el Krizevci. Li gvidos en la biblioteko por la interesiĝintaj samurbanoj 5-tagan laborejon 
Esperanto kaj lingva egalrajteco. La partopreno estas senpaga. La tutan projekton financas Nacia fondaĵo por 
evoluo de la civila societo. La agado evoluos de la 15a ĝis la 20a de julio 2013, dunivele: por komencantoj kaj por 
progresintoj. Detaloj haveblas per 0917848630 kaj esperanto.estonteco@gmail.com 

Esperanto-Societo Sisak, kunlabore kun Esperanto-Societo „Viktor Mihoviliĉ“ el Karlovac, Esperanto-Societo 
„Mondo Paca“ el Velika Gorica kaj Esperanto-Societo Petrinja invitas al Esperanto-Boatado sur la rivero 
Kupa, de la 31adejulio ĝis la5ade aŭgusto 2013. Bonvolupeti detalojnper boatado.kask@gmail.com, poŝtelefono 
-99 243 3352. 

Dokumenta Esperanto-Centro invitas al Adriatika Feriado, feria kaj turisma aranĝo kun Esperantaj programoj 
en Prviĉ Luka de la 3a ĝis la lOa de aŭgusto 2013. Detaloj pri la aranĝo haveblas de la organizanto dec.kroatio@ 
gmail.com, -98 248 576. 

Renkontiĝo de verkistoj kaj tradukistoj, organizita en Hraŝĉina de la 13a ĝis la 15a de septembro de Kroata 
Esperanto-Ligo. La ĉefa gasto estos Acktar Etemadi el Teherano, tradukistino de la libro Mirindaj aventuroj 
de metilernanto Hlapiĉ persen, kun kiu ni celebros 100 jarojn ekde la apero de la infanlibro. En la programo 
partoprenos rumana verkistino Julia Sigmond kaj itala verkisto Sen Rodin. La aranĝon financas Ministerio pri 
kulturo de Respubliko Kroatio kaj Akademio Literatura de Esperanto. Loka kunlaboranto estas Esperanto- 
Societo Trixini.La publiko estas invitata la 14an de septembro 2013 je la 13a horo al piknika tagmanĝo kun 
verkistoj. Bonvolu anonci vian alvenon al esperanto@zg.t-com.hr, 091 4617550. 

Vanja Radovanoviĉ nome de Kroata Esperanto-Junulara Asocio, kunlabore kun firmao Orbispictus de Viŝnja 
Brankoviĉ invitas al Slavonio, al Montkabano Jankovac de la 26a ĝis la 29a de septembro. En Jankovac sur la 
monto Papuk okazos la 24a Montkabana Renkontiĝo. Detaloj per www.keja.hr/mkr-n.html. 

KONGRESOJ KAJ KONFERENCOJ VIZITINDAJ EN 2013 


Kontaktadresoj de Kroata Esperanto-Ligo (KEL): Kneza Mislava 11, HR-10000 ZAGREB, 

Tel: ++385(0) 1 4617550, Faksilo: ++385(0)1 461 9373, esperanto@zg.t-com.hr ; www.esperanto.hr 

12a- 18a de julio 

46a Konferenco de ILEI - en Herzberg, Germanio. Pliaj informoj http://www.ilei.info 
20a- 27a de julio 

98a Universala Kongreso de Esperanto - en Rejkjaviko, Islando 
28a de julio - 4a de aŭgusto 

86 a Kongreso de SAT - en Madrido, Hispanio. Inf: SAT - Sennacieca Asocio Tutmonda; Asociacion 
Izquierda y Esperanto - SATeH Apartado de correos 8537 ES-28080 Madrid, Hispanio. Rete: esperanto@ 
nodo50.org 

3la de Julio - 5a de aŭgusto 

Kvina boatado sur la rivero Kupa. Inf.: Sreĉko Raduloviĉ. Inf. boatado.kask@gmail.com 
3a- lOa de aŭgusto 

Adriatika Feriado - Prviĉ Luka (insulo Prviĉ) Dalmacio. Inf: dec.kroatio@gmail.com 
19a - 26a de aŭgusto 

69a IJK, Internacia Junulara Kongreso - en Nazareto, Israelo. Inf.: eli@esperanto.org.il 


28a de aŭgusto - 3a de septembro 

79a Internacia Kongreso de Blindaj Esperantistoj - en Obzor, Bulgario. Inf.: Dimo Penev Dimov. ĴK 
Mladost bl. 109, vh. 6, ap. 1, BG-9027 Varna, Bulgario. Inf: dimodimovl9@gmail.com 

13a-15ade septembro 

Renkontiĝo de esperantlingvaj verkistoj kaj tradukistoj - Hraŝĉina Trgoviŝĉe, bieno de Spomenka 
Ŝtimec. Inf: esperanto@zg.t-com.hr 


21a - 22a de septembro 

Esperantistoj de Bjelovar al sia urbo - en Bjelovar, Inf.: Bjelovara Esperantista Societo, Vlatka Maĉeka 
14, HR-43000 Bjelovar, Kroatio. Inf. esperanto.bjelovar@gmail.com . 

26a - 29a de septembro 

Montkabana Renkontiĝo - en Jankovac sur monto Papuk. Inf: http://www.keja.hr/mkr-n. html. 

Inf. vanja.radovanovic@ericsson.com . 


14a de decembro 

Trieste, Italio: Zamenhofa tago. Prezento de libro La kapreolido Pirgo de kroata verkistino Andelka 
Martiĉ. Inf: esperanto.rijeka@ri.htnet.hr 


En la mondo en 2013 okazos pli ol 200 kongresoj, konferencoj kaj renkontiĝoj, en kiuj la sola laborlingvo estas Esperanto. 
Plena kalendaro de Esperanto-aranĝoj en la 2013 videblas ĉe retpaĝo: http://www.eventoj.hu 











